Deg tagara n lqern wis seɛṭac(19) d tazwara n lqern wis ɛecrin (20) ibeddel wudem n tmetti i yeǧǧan tamedyazt ad tbeddel ad teffeɣ seg tensayit ɣer tatrarit, yegla-d wakud-a s waṭas n wuguren, labaɛda anekcum arumi i d-yezgan zdat n tnaṣlit d tutlayt tamaziɣt, yebɣa ad tt-yemḥu seg wakal n lejdud, annect-a yezrir ɣer tudert d tuddsa n tmetti taqbaylit anda tekcem seg tuddsa nniḍen(tuddsa tadeblant).